CELEX: 32004D0732
Language: da
Date: 2004-09-21 00:00:00
Title: 2004/732/FUSP:Den Udenrigs- og Sikkerhedspolitiske Komités afgørelse BiH/1/2004 af 21. september 2004 om accept af bidrag fra tredjelande til EU's militæroperation i Bosnien-Hercegovina

27.10.2004   
            
            
               DA
            
            
               Den Europæiske Unions Tidende
            
            
               L 324/20
            
         
      DEN UDENRIGS- OG SIKKERHEDSPOLITISKE KOMITÉS AFGØRELSE BiH/1/2004
   af 21. september 2004
   om accept af bidrag fra tredjelande til EU's militæroperation i Bosnien-Hercegovina
   (2004/732/FUSP)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om oprettelse af Den Europæiske Union, særlig artikel 25, stk. 3,
   under henvisning til Rådets fælles aktion 2004/570/FUSP om Den Europæiske Unions militæroperation i Bosnien-Hercegovina (1), særlig artikel 11, stk. 2, vedrørende tredjelandes deltagelse, og
   ud fra følgende betragtninger:
   
               (1)
            
            
               På anmodning af Den Udenrigs- og Sikkerhedspolitiske Komité og i overensstemmelse med mandatet fra EU's Militærkomité har EU's øverstbefalende for operationen og EU's øverstbefalende for styrken ledet styrkeopbygnings- og bemandingskonferencerne den 15. september 2004.
            
         
               (2)
            
            
               I forlængelse af henstillingen fra EU-operationens øverstbefalende om bidrag fra tredjelande vedtog EU's Militærkomité den 20. september 2004 at anbefale Den Udenrigs- og Sikkerhedspolitiske Komité at acceptere disse.
            
         
               (3)
            
            
               Det Europæiske Råd i København vedtog den 12. og 13. december 2002 en erklæring, hvori det hed, at »Berlin plus«-ordningerne og gennemførelsen heraf kun gjaldt for de EU-medlemsstater, der også enten var NATO-medlemmer eller partnere i »partnerskab for fred«, og som derfor havde indgået bilaterale sikkerhedsaftaler med NATO —
            
         TRUFFET FØLGENDE AFGØRELSE:
   Artikel 1
   Bidrag fra tredjelande
   På baggrund af styrkeopbygnings- og bemandingskonferencerne accepteres bidrag fra de i bilaget nævnte tredjelande til EU's militæroperation i Bosnien-Hercegovina.
   Artikel 2
   Ikrafttræden
   Denne afgørelse træder i kraft den dag, den vedtages.
   
      Udfærdiget i Bruxelles, den 21. september 2004.
      
         
            På Den Udenrigs- og Sikkerhedspolitiske Komités vegne
         
         A. HAMER
         
         
            Formand
         
      
   
   
      (1)  EUT L 252 af 28.7.2004, s. 10.
   
      BILAG
      LISTE OVER DE I ARTIKEL 1 OMHANDLEDE STATER
      
                  —
               
               
                  Argentina
               
            
                  —
               
               
                  Bulgarien
               
            
                  —
               
               
                  Canada
               
            
                  —
               
               
                  Chile
               
            
                  —
               
               
                  Marokko
               
            
                  —
               
               
                  New Zealand
               
            
                  —
               
               
                  Norge
               
            
                  —
               
               
                  Rumænien
               
            
                  —
               
               
                  Schweiz
               
            
                  —
               
               
                  Tyrkiet